Pulttibois

Pulttibois oli suomalainen MTV:n ja Spede-Yhtiöiden tuottama vuosina 1989–1991 valmistunut sketsisarja. Sarja käsitti tuotannollisesti yhteensä kolme tuotantokautta ja yhteensä 58 jaksoa.Annala 2006, s. 166. Sarjan pääosissa olivat Pirkka-Pekka Petelius ja Aake Kalliala. 

Sarja sai jatkoa vuonna 1992, kun valmistui 17-osainen sketsisarja Manitbois. 

Sarjan tuotanto
Yleisradion tuottaman sketsisarjan Hymyhuulet jälkeen Spede Pasanen tarjosi Pirkka-Pekka Peteliukselle ja Aake Kallialalle mahdollisuuden tehdä omaa sketsisarjaa. Ehtona oli, että kaksikko sai sarjan tekoon vapaat kädet, mutta sarja tuli tehdä nopealla aikataululla. Nopean suunnittelun jälkeen kehittyi Pulttibois, joka rakentui Peteliuksen ja Kallialan laajan hahmovalikoiman ympärille. Sarjaan otettiin mukaan myös aiemmin esiintyneitä sketsihahmoja, kuten Herra 47 ja romanimiehet Valde ja Arvid, jotka olivat aiemmin esiintyneet sketsisarjoissa Hymyhuulet ja Hui helinää. Lisäksi sarjaan luotiin uusia sketsihahmoja, kuten esimerkiksi James Potkukelkka.

Sarjan kuvaukset tehtiin tiiviillä aikataululla ja pienellä kuvausryhmällä, jonka lopputuloksena näkyi halpatuotanto. Useimmissa sketseissä ei ollut varsinaista käsikirjoitusta, vaan ne luotiin kuvaushetkellä improvisoiden.Annala 2006, s. 167.

Sarjan esitysajat
Pulttiboisin ensimmäisen tuotantokauden esittäminen aloitettiin 13. maaliskuuta 1989 kestäen 22. toukokuuta 1989 saakka.  Ensimmäinen tuotantokausi käsitti yhteensä yhdeksän jaksoa ja sitä esitettiin kerran viikossa maanantai-iltaisin. 

Toisen tuotantokauden esitys alkoi 19. tammikuuta 1990 lähtien kestäen 22. kesäkuuta 1990 saakka. Ohjelmaa esitettiin kerran viikossa perjantai-iltaisin. 

Kolmannen tuotantokauden esittäminen aloitettiin 31. elokuuta 1990 kestäen 24. toukokuuta 1991 saakka. Sarjaa esitettiin 21. joulukuuta 1990 saakka kerran viikossa perjantai-iltaisin (poikkeuksena 7.12.1990, jolloin ohjelmaa ei esitetty). Joulutauon jälkeen sarjan esittäminen jatkui 4. tammikuuta 1991, jolloin sitä esitettiin joka toinen viikko sarjan loppumiseen saakka. Esityspäivä oli tuolloin myös perjantai-ilta. 

Sarja on esitetty ensiesityksen jälkeen uusintana kokonaisuudessaan ja muutamia kertoja osittain MTV3-kanavalla ja televisiokanavalla Sub.

Sarjan sketsihahmot
pienoiskuva|Huoltoasemamuusikkopari Rampe ja Naukkis oli yksi Pulttiboisin lukuisista sketsihahmoista.Annala 2006, s. 168.
pienoiskuva|Pulttiboisissa esiintyneet romanimieshahmot Arvid ja Valde esiintyivät jo sketsisarjassa Hymyhuulet.
Sarjassa nähtiin lukuisa määrä erilaisia sketsihahmoja. Osa hahmoista esiintyi useammalla tuotantokaudella, kun taas jotkut esiintyivät vain yhdellä tuotantokaudella. Sarjan sketsihahmoja olivat muun muassa James Potkukelkka, Kikkeliskokkelis-mies, Herra 47, romanimiehet Arvid ja Valde, Johannes ja Kyllikki Virolainen, huoltoasemamuusikot Rampe ja Naukkis ja saamelaismiehet Naima-Aslak ja Soikiapää. 

Sarjassa esitettiin myös monia pop- ja iskelmäartistien imitaatioita/playback-jäljitelmiä, joita esitettiin niin sanottuina siirtymäsketseinä ennen mainostaukoa.  Parodioituja artisteja olivat muun muassa Kirka ja Mikko Alatalo. 

Julkaisut
Trio Erektus -nimellä julkaistiin vuonna 1990 sarjaan perustuva albumi nimeltä Kultalevy 1. Levyllä esiintyi sarjan hahmoja laulujen muodossa.

Sarjasta julkaistiin vuonna 2004 kolme DVD:tä, jotka sisälsivät sarjan parhaita sketsejä, jotka myös julkaistiin yhteisenä boxsettinä. Vuonna 2006 kaikki sarjan jaksot julkaistiin alkuperäisessä muodossa. Kaikki alkuperäiset jaksot julkaistiin myös viiden tupla-DVD:n kokoisella boxsetilla, joka käsittää kaikki sarjan 58 jaksoa.

KansikuvaNimiJulkaisuJaksotLisämateriaali100pxPulttibois #12004Sisältää parhaimpia sketsejä televisiosarjasta. Dokumentti Pulttibois -tv-sarjan tekijöistä ja tarinoita taustoista
Hahmojen esittelyt
Hahmonaamarit
Sekaisin-nappi100pxPulttibois #22004Sisältää parhaimpia sketsejä televisiosarjasta. Pulttibois -alkutunnukset
Hahmojen esittelyt
Hahmonaamarit
Sekaisin-nappi100pxPulttibois #32004Sisältää parhaimpia sketsejä televisiosarjasta. Trio Erectus -cd-levy
Hahmojen esittelyt
Hahmonaamarit
Sekaisin-nappi100pxPulttibois 47–58Helmikuu 2006Sisältää originaalijaksot 47–58. Tv-spotteja100pxPulttibois 35–4626. huhtikuuta 2006Sisältää originaalijaksot 35–46. Tv-spotteja100pxPulttibois 23–34Elokuu 2006Sisältää originaalijaksot 23–34. Tv-spotteja100pxPulttibois 12–22Lokakuu 2006Sisältää originaalijaksot 12–22. Dokumentti Pulttibois -tv-sarjan tekijöistä ja tarinoita taustoista
Tv-spotteja100pxPulttibois 1–11Lokakuu 2006Sisältää originaalijaksot 1–11. Tekijöiden haastattelu
Tv-spotteja

Katso myös
 Rampe & Naukkis – kaikkien aikojen superpari - sarjan sketsihahmoihin Rampe ja Naukkis perustuva elokuva vuodelta 1990. 

Lähteet


Viitteet

Huomiot

Luokka:1980-luvun suomalaiset sketsisarjat
Luokka:1990-luvun suomalaiset sketsisarjat
Luokka:MTV:n tuottamat televisio-ohjelmat
Luokka:Spede Pasanen